Start og resultatlister

Samle klubbnavn

For at løpere i samme klubb skal vises i samme klubb i startlista er det viktig at klubbnavnet til løperne i klubben er stavet likt. Gå gjennom klubbnavn til påmeldte løperne slik at skrivemåten blir likt for løpere i samme klubb. Dette gjøres enklest ved å sortere på klubbnavn i hovedvinduet i brikkesys. Gå gjennom listen. Løpere med avvikende klubbnavn velges ut og rettes med å velge høyreklikk → Endre klubb.

Trekning

For å lage et bra publikumsarrangement er det greiest å sette opp startlisten slik at eliteklassene kommer i mål tilslutt. Da vil flest mulig være tilstede på arena når premieutdelingen skal foregå.

Sett opp på ett kladdeark når de beste i klassene skal starte utifra stipulert løpertid.

I hovedvinduet velg sortering på klasse. Om noen løpere skal seedes og starte sist plukkes disse ut som en egen gruppe.

Et tips kan være å “merke” løpere ved å gi dem et foreløpig høyt startnummer slik at de blir lett å plukke de ut senere ved å sortere på først klasse, hold inne control og trykk sortering startnr. Da vil man få klasse som førstesortering og startnr som andre sortering.

Utifra antall startende i klassen trekkes klassen ved å velge løperne og trykke høyreklikk → Sett starttid.

Sett intervall i sekunder mellom løpere. Ved 1 minutts startintervall sett 60.

Tilordne startnummer som er hensiktsmessig.

Trykk på knappen “Trekk”.

Startliste for startmannskap

Laste opp løpet til brikkesys.no.

Trykk på løpet i venstremargen på brikkesys.no under 'Kommende løp'

Trykk sortering på starttid øverst.

Oversikt over fullførte klasser før premieutdeling

Dersom man ikke bruker bekreftet påmelding kan man gjøre dette manuelt på følgende måte:

Når alle løperne i klassen har startet. Ring til startmannskap (alternativt hente avkryssede startlister) og spør hvilke løpere som ikke startet i klassen. Disse settes til DNS

Sorter på klasse og status som andresortering. Sett resten av løperne i klassen som Startet.

Fellesstart

Ved fellesstart, velg løperne som skal ut i fellesstart. Trykk høyreklikk → Sett starttid/startnummer. I vinduet, fyll inn starttidspunktet og trykk trekk. Startnr kan tilordnes i samme operasjon ved å bruke tilordne startnr fra.

Det kan være lurt å sette starttid for klassen, de løperne som mangler starttid vil da få korrekt tidsberegning likevel utifra starttid på klassen.

Viktig:

I klassevinduet velg starttiden for klassen.

Sørg for at alle løpere i klassen har løpertidsberegning 'S'

Jaktstart

Last inn alle påmeldingene fra Eventor eller der du har dem fra.

Sørg for at rankinglisten er riktig satt opp (se avsnittet under.)

Øverst til høyre i rankinglisten på brikkesys.no står det “Startliste eksport iofxml 3.0”. Trykk på denne og lagre fila.

I brikkesys velg Import→Importer startliste fra Eventor xml fil (IOFXML3.0)

Nå vil alle matchende løpere ha starttid, mens de som ikke var påmeldt blir likevel importert med status som “Avmeldt”.

Ved etteranmelding søk opp den aktuelle personen og bytt status fra “Avmeldt” til “Påmeldt”. Sjekk også at brikkenummer, klubb og klasse stemmer

Sette opp rankinglisten for jaktstartimport

Lag en rankingliste som skal danne grunnlag for starttidene i jaktstarten.Rankigliste - Poengberegning

Sørg for at feltene “Fellesstart (sekunder bak)” og “Jaktstart (sek pr poeng)” er satt.

Under fanen klassevalg, legg til alle klassene som skal være med i jaktstarten. Her er det et felt for hver klasse der man kan spesifisere starttid for klassen.

Når starttidene ser korrekt ut er det klart for import (se over)

Viktig for korrekte tider:

Klassen må ha starttid

Alle løpere i jaktstart må ha løpertidsberegning 'J' - Jakstart

Brikker må være lest av korrekt. Se her

Viktig for startliste og riktig strekktid til første post:

Alle løpere må ha starttid.

Lister på nett

Velg menyvalg Resultater → Last opp resultater til brikkesys.no Da lastes løpet opp til brikkesys.no

Startlistene finnes i venstrekolonnen under Kommende løp.

For å lage direktelink til resultater på forhånd. Trykk på løpet under kommende løp. I adressefeltet øverst i nettleseren bytt ut startiste.php med result.php

Alternativt hvis man ikke vet id kan man på forhånd lage en link på dette formatet for å finne resultatene https://brikkesys.no/result.php?user=aas&racedate=20220824 Man setter da inn brukernavnet til lisensen som skal arrangere løpet og løpsdatoen.

For større skrift for oppslag resultattavle legges &printview=true bakerst i adressefeltet. Eksempel: http://brikkesys.no/result.php?id=171&printview=true

Resultatliste som vises på presseformat som avisene skal ha finner du ved å bytte ut result.php med presse.php. Eksempel: http://brikkesys.no/presse.php?id=171

Rullende resultater på nett

Det er mulig å ha en skjerm på arena som automatisk oppdaterer seg med nye resultater. For å få autmoatisk oppfriskning med 10 sekunders interval kan man sette på &refresh=10 bakerst i nettadressen til resultatet.

Eksempel:
http://brikkesys.no/result.php?id=1609&refresh=10

For å rullere slik at kun en klasse vises om gangen (bytte klasse hver 10 sekund) kan man sette på &refresh=10&rollclasses=1 bak resultatet

Eksempel:
http://brikkesys.no/result.php?id=1609&refresh=10&rollclasses=1